Държавен вестник, бр. 101, 2024 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  101
(2) Изпълнителите по договор представят 
в сроковете, предвидени в договора:
1. междинни съдържателни и финансови 
отчети за изпълнението на проекта, ако та­
кива са предвидени;
2. окончателен съдържателен и финансов 
отчет за изпълнението на проекта.
(3) Междинен съдържателен и финансов 
отчет се изготвя за всеки етап от изпълнението 
на проекта, когато такива са предвидени, а 
при необходимост може да включва и акту­
ализиране на дейностите и на бюджета. 
(4) Окончателен съдържателен и финансов 
отчет се изготвя за цялостното изпълнение на 
проекта. Финансовият отчет включва необхо­
димата счетоводна информация за преценка 
на допустимостта на направените разходи. 
Към финансовия отчет се прилагат заверени 
копия на разходооправдателните документи за 
направените преки допустими разходи, върху 
които е отбелязано, че разходът е извършен 
по съответния проект. Финансовият отчет се 
подписва от изпълнителя по договора и от 
неговия счетоводител.
(5) Отчетите по ал. 4 се подават в елек­
тронен вид.
(6) Ако междинен или окончателен отчет 
по проект не бъде предаден до два месеца 
след изтичане на определения в договора срок, 
Фондът предприема действията, предвидени 
в договора за финансиране.
(7) В срока за представяне на окончателния 
финансов отчет се възстановяват на Фонда 
неизразходваните средства по проекта и суми­
те, определени като недопустими разходи за 
конкретния конкурс, определени с правилата 
по чл. 4, ал. 3.
Чл. 26. (1) Получател на средства от Фонда 
е длъжен да възстанови на Фонда недължимо 
платени надплатени суми, неправомерно по­
лучени или неправомерно усвоени средства, 
заедно със законната лихва, дължима от 
момента на получаването на средствата до 
окончателното им изплащане, освен когато 
Законът за държавните помощи предвижда 
друго.
(2) Фондът изпраща покана за добровол­
но изпълнение на задължението в 14-дневен 
срок от получаването на поканата. В пока­
ната за доброволно изпълнение се посочват: 
размерът на дължимите суми, срокът за 
възстановяването им, банковата сметка, по 
която да бъдат възстановени, редът, по който 
Фондът да бъде уведомен за доброволното 
възстановяване, както и за действията по 
принудителното изпълнение, които ще бъ­
дат предприети след изтичането на срока за 
доброволно изпълнение.
(3) В случай че получателят на средствата не 
изпълни доброволно задължението си, в срок 
до 10 работни дни след изтичането на срока 
за доброволно изпълнение на задължението 
Фондът уведомява Националната агенция за 
приходите за събиране на вземането.
Раздел VI
Условия и ред за съставяне на списъци на 
оценителите
Чл. 27. (1) Администрацията на Фонда 
води списъци на оценители за включване в 
оценителните комисии. Списъците се водят 
за всяка от съответните области на културата.
(2) Лицата по ал. 1 трябва да притежават 
диплома за висше образование с образова­
телно-квалификационна степен „бакалавър“ 
или „магистър“ и най-малко 5 години опит 
в професионална област на културата, свър­
зана с конкретния конкурс, и високо ниво 
на компютърни умения с оглед работата в 
електронна среда.
Чл. 28. (1) При нужда за попълване на 
списъците на оценителите изпълнителният 
директор публикува обява на електронната 
страница на Фонда, която съдържа инфор­
мация за изискванията по чл. 27, ал. 2. Към 
обявата се прилагат образци на всички не­
обходими документи, които кандидатите са 
длъжни да попълнят.
(2) Включването на експерти в списъците 
по чл. 27, ал. 1 се извършва след оценка за 
съответствие на всеки кандидат с изисква­
нията за квалификация и опит от комисия, 
назначена от изпълнителния директор.
(3) В комисията по ал. 2 се включват слу­
жители на Фонда.
Чл. 29. (1) Кандидатите за включване в 
списъците на оценителите подават пред из­
пълнителния директор заявление на хартиен 
носител или по електронен път, придружено 
от следните документи:
1. диплома за висше образование с образо­
вателно-квалификационна степен „бакалавър“ 
или „магистър“;
2. подробна професионална автобиография 
и официални документи, доказващи най-малко 
5 години професионален опит в съответната 
област на културата;
3. допълнителни документи, като: заверено 
копие от сертификат, свидетелство, удостовере­
ние, лиценз и др., издадени от висше училище, 
професионална организация или учреждение 
по силата на закон, с които документи се 
удостоверява наличието на съответната квали­
фикация или правоспособност, и декларация 
за притежавани компютърни умения.
(2) От кандидатите, завършили висши 
учебни заведения в чужбина, се изисква да 
представят удостоверение за признаване на 
висшето образование по съответния ред в 
Република България.
Чл. 30. В заявленията по чл. 29 се вписват:
1. трите имена на кандидата за оценител, 
електронна поща и телефон за връзка;
2. данни за образование и специалност;